open-index/open-wikipedia-markdown huggingface dataset:
Indie-videopeli

**Indie-videopelit** eli **indie-pelit** ovat videopelejä, joita kehittävät yksityishenkilöt tai pienet ryhmät ilman julkaisijan taloudellista tukea. Indie-pelit ovat usein innovatiivisia ja niitä levitetään usein digitaalisesti. Viime vuosina indie-pelien suosio on noussut, mikä johtuu pääasiassa uusista verkkolevitystavoista ja kehitystyökaluista.

Joitain kaupallisesti menestyneitä indie-pelejä ovat *[[Bastion]]* (500&nbsp;000 myytyä peliä), *[[World of Goo]]*, *[[Super Meat Boy]]* (miljoona myytyä peliä) ja *[[Minecraft]]* (154 miljoonaa myytyä peliä).

## Yleistä
Indie-pelille ei ole olemassa laajalti hyväksyttyä määritelmää, mutta useimmissa indie-peleissä on joitain yhteisiä piirteitä. Indie-pelejä kehittävät yksityishenkilöt, pienet ryhmät tai pienet riippumattomat yhtiöt. Indie-pelit ovat myös useimmiten pienempiä kuin valtavirtaa edustavat pelit. Indie-pelien kehittäjillä ei ole julkaisijoiden taloudellista tukea ja pieni budjetti tai ei ollenkaan budjettia, minkä vuoksi ne käyttävät usein digitaalisia levitystapoja. Riippumattomuuden johdosta indie-kehittäjillä ei ole esteitä luovuudelle eikä tarvetta julkaisijoiden hyväksynnälle. Tämän vuoksi varattu budjetti ei myöskään rajoita pelin suunnittelua. Lisäksi kehittäjäryhmien pieni koko lisää yksilöiden osallisuutta kehitysprosessissa. Täten indie-pelit ovat tunnettuja myös innovaatiosta, luovuudesta ja taiteellisesta kokeilusta. Kehittäjien kyky luoda grafiikkaa voi myös olla rajoittunut, minkä vuoksi heidän täytyy keskittyä innovatiiviseen pelattavuuteen. Indie-pelien joukossa on nähty sekä lajityypiltään klassisia pelejä että uutta innovaatiota pelattavuudessa. Kuitenkaan se, että peli on ”indie”, ei tarkoita että peli keskittyisi innovaatioon.

Indie-pelin markkinat ovat kasvaneet, mutta monet kehittäjät ovat ylivertaisuusvinouman vuoksi jumissa. Pelialalle pyrkivillä on taipumus vähätellä peliteollisuudessa toimivien kykyjä. Menestyksekkäillä indie-kehittäjillä on yleensä ennestään laajalti kokemusta videopeliteollisuudesta ja suoraan indie-peleissä menestyviä on vain kourallinen.

## Katso myös
*Indie
*Independent-elokuva

## Lähteet
Marijampolėn rautatieasema

**Marijampolėn rautatieasema** () on Liettuan eteläosissa, 47 000 asukkaan Marijampolėssa sijaitseva rautatieasema. Marijampolėn asema sijaitsee runsas 50 kilometriä Kaunasista lounaaseen, Puolan Varsovaan jatkavan radan varrella.

1920-luvulla valmistunut asemarakennus sijaitsee Marijampolen kantakaupungissa, noin  kilometri hallinnollisesta keskustasta itään. Kaupungin **linja-autoasema** () löytyy rautatieaseman naapurista (seuraava rakennus etelään).  

## Tärkeimmät junareitit Marijampolėsta

* Etelään vievän rata koukkaa noin 10 kilometriä lounaaseen kuljettuaan historiallisista syistä noin 15 kilometriä itään Šeštokaihin. Mikäli matkaa halutaan jatkaa pidemmälle, siellä vaihdetaan yleensä veturia ja vaunujen telejä (raideleveys muuttuu Keski-Eurooppaan mentäessä). Šeštokain eteläpuolella rata palaa 15 kilometriä lännemmäksi jonka jälkeen jatkuu keskieurooppalaisella raideleveyhdellä kohti Puolan rajaa, Białystokia ja Varsovaa.  Eurooppalaisen, Baltiaa yhdistävän ja raideliikenteen sujuvuutta lisäävän Rail Baltica -hankkeen yhteydessä on keskusteltu tämän radan mutkan oikaisusta.
* Pohjoiseen kohti Kaunasia, josta osa junista jatkaa Vilnaan. 

## Lähteet

## Aiheesta muualla
* Liettuan rautateiden reittihaku  (litrail.lt)
* Baltian  rataverkon kartta 
* Liettuan rataverkon kartta  (railwayz.info) 
* Valokuva asemasta  (railwayz.info)
David Willcocks

**David Valentine Willcocks**, Sir (30. joulukuuta 1919 Newquay, Cornwall – 17. syyskuuta 2015) oli brittiläinen kuoronjohtaja, urkuri ja pedagogi. Hän toimi vuosina 1929–1934 kuoropoikana Westminster Abbeyssa. Hän opiskeli Clifton Collegessa, Bristolissa vuosina 1934–1938 ja oli sitten urkustipendillä opiskelevana urkurina (*organ scholar*) King's Collegessa Cambridgen yliopistossa vuosina 1939–1940. Willcocks palveli toisessa maailmansodassa ja sai ansioistaan Military Crossin. Tämän jälkeen hän palasi King's Collegeen vuosiksi 1945–1947.

Willcocksista tuli opintojen jälkeen King's Collegen fellow, ja hänet nimitettiin lisäksi Cambridgen filharmonisen seuran johtoon. Hän työskenteli vuosina 1947–1950 Salisburyn ja vuosina 1950–1957 Worcesterin katedraalin urkurina. Hän toimi Worcesterin-aikoinaan lisäksi City of Birmingham Choirin johdossa ja kolmesti (1951, 1954, 1957) Three Choirs Festivalin pääkapellimestarina. Vuosina 1956–1974 Willcocks johti Bradford Festival Choral Societya, ja vuosina 1957–1974 hän oli King's Collegen musiikinjohtaja.

Willcocks on toiminut Cambridgessa yliopiston urkurina sekä luennoitsijana ja johtanut sen musiikkiseuraa. Vuosina 1960–1998 hän toimi Lontoon The Bach Choirin musiikillisena johtajana. Hän antoi sen kanssa Benjamin Brittenin *[[War Requiem]]in* monien maiden ensiesitykset. Hän on lisäksi muun muassa pitänyt konsertteja Uuden-Seelannin sinfoniaorkesterin kanssa.

Vuonna 1971 Willcocksista tuli Brittiläisen imperiumin ritarikunnan komentaja, ja vuonna 1977 hänet lyötiin ritariksi. Hän on saanut kunnianosoituksia lukuisilta yliopistoilta. Hän on tehnyt levytyksiä esimerkiksi The Bach Choirin, Englannin kamariorkesterin ja Academy of St Martin in the Fieldsin kanssa. Hänen joululauluista tekemiään kuorosovituksia käytetään laajalti. Hän oli Royal Academy of Musicin ja Royal Philharmonic Societyn kunniajäsen. Myös Willcocksin poika Jonathan on luonut uran musiikin alalla.

## Aiheesta muualla
* Allmusic.com: David Willcocks 
* Bach-Cantatas.com: David Willcocks (Conductor) 

## Lähteet
Pectiniidae

**Pectiniidae** on kivikorallien heimo, johon kuuluu ainakin viisi sukua. Kaikkia tavataan vain Indopasifisella merialueella. Niille ovat tyypillisiä paksut, usein värikkäät polyypit. Värikkyys ja suhteellinen helppohoitoisuus ovat tehneet niistä melko suosittuja riutta-akvaarioiden lajeja.

## Heimoon kuuluvia sukuja
* *[[Echinophyllia]]*
* *[[Echinomorpha]]*
* *[[Oxypora]]*
* *[[Mycedium]]*
* *[[Pectinia]]*

## Lähteet
Lentopallo kesäolympialaisissa 2012

**[[Lentopallo]]ssa ** kilpailtiin **[[kesäolympialaiset 2012|Lontoon vuoden 2012 kesäolympialaisissa]]** 28. heinäkuuta – 12. elokuuta. Tapahtumia oli neljä. Normaalin lentopalloturnauksen lisäksi käytiin kilpailua rantalentopallossa. Kilpailijoita oli yhteensä 384, joista lentopallossa 288 ja rantalentopallossa 96. Lentopallopelit pelattiin Earls Court Exhibition Centressä ja rantalentopallopelit Horse Guards Paradessa.

## Karsinnat
Jokainen kansallinen olympiakomitea sai lähettää lentopallokarsintoihin yhden miesten ja yhden naisten joukkueen ja rantalentopallokarsintoihin kaksi miesten ja kaksi naisten joukkuetta.

### Lentopallo
#### Miehet

#### Naiset

### Rantalentopallo
#### Miehet

#### Naiset

## Kuvagalleria

Kuva:Olympics Volleyball at Earl Court.jpg|Pelipaikka Earl Court. 
Kuva:Olympic volleyball at Earls Court.JPG|Earl Court sisältäpäin. 
Kuva:2012_Summer_Olympics_-_Beach_volleyball.jpg|Beach Volley Stadion.
Kuva:Beach volleyball, quarter final USA vs Italy (cropped).jpg|Naisten Beach Volleytä.
Kuva:Women's Volleyball semifinals - 22.jpg|Naisten lentopalloa.
Kuva:USA vs Brazil (Final Score 3-1).jpg|Naisten lentopalloa.
Kuva:|


## Lähteet
*Qualification System – Games Of The XXX Olympiad 
*Qualification Process 
*Olympic Qualifying process confirmed for Volleyball and Beach Volleyball 

### Viitteet

## Aiheesta muualla
*Lentopallo Lontoon 2012 kesäolympialaisten sivuilla 
*Rantalentopallo Lontoon 2012 kesäolympialaisten sivuilla
Markkulan silta

**Markkulan silta** on puurakenteinen museosilta Koskenkylässä Kihniössä. Kankarin ja Linnankylän välisellä paikallistiellä oleva Koskelanjoen ylittävä silta on rakennettu vuonna 1959. Se on tyypiltään riippuansassilta, eli sen kantavana rakenteena on kannen yläpuolisilla vinotuilla ja  riipputangoilla jäykistetty palkki. Silta on yksiaukkoinen, sen kokonaispituus on 16,2 metriä, hyötyleveys 4,5 metriä ja alapuolinen aukko on 8 metriä. Sillan maatuet ovat kivillä täytettyjä hirsiarkkuja. Silta on puukantinen. 

Puinen riippuansassilta oli 1900-luvun alkuvuosikymmeninä yleinen siltatyyppi paikallisteillä, joilla liikenne oli vähäistä. 1930-luvun lopulla Tie- ja vesirakennushallituksen siltaosasto laati tyyppipiirustussarjojakin tälle siltatyypille. Riippuansassilta soveltui hyvin suomalaiseen maastoon, jossa ei ollut suuria korkeuseroja, koska riippuansas ei vienyt sillan alikulkukorkeutta kuten sillan kannen alapuolinen tukiansas. 1900-luvun viimeisinä vuosikymmeninä puisia riippuansassiltoja rakennettiin kuitenkin enää vain muutama, esimerkkinä laajaa kansainvälistäkin huomiota herättänyt Vihantasalmen silta 5-tiellä Mäntyharjulla. 

Markkulan silta ei ole tyypillinen rakennusaikakautensa edustaja, eikä sillä ole paljoa tieliikennehistoriallista arvoa. Se otettiin museosillaksi vuonna 1982 ympäristönsä ja nykyään harvinaisen rakenteensa takia. Markkulan silta on Suomen museosilloista nuorin. Silta sisältyy Museoviraston inventoimiin valtakunnallisesti merkittäviin rakennettuihin kulttuuriympäristöihin teemakohteessa "museosillat". Siltapaikalla on ollut ainakin kaksi aikaisempaa puusiltaa, jotka olivat valmistuneet 1900-luvun alussa ja 1920–1930-lukujen taitteessa.

## Lähteet
* 
*  

### Viitteet

## Aiheesta muualla

*Tiehallinto: Museotiet ja -sillat -esite. 2002
Come On Memphis

**Come On Memphis** (LP-levyn etiketissä *C'mon Memphis*) on brittiläisen Shakin' Stevens and the Sunsets -yhtyeen studioalbumi vuodelta 1980. Musiikin tyylilajit ovat rock and roll ja rockabilly.

Albumin ovat tuottaneet Shakin' Stevens ja Pieter Meulenbroeks. Vastaavina tuottajina ovat toimineet "Legs" Barrett ja P.J. "Rolls".

Levy-yhtiö on Ruotsin Vessigebrossa toiminut Rock & Country Records. Taustalla on myös Dynamite Records, joka on osa yhtiötä Reel Free Press. Int.

Albumi on äänitetty pääosin vuonna 1976 Amsterdamissa ja Lontoossa. Kappaleet "Tear It Up" ja "Frantic" on kuitenkin äänitetty 1975 Lontoossa.

Äänityksistä ovat vastanneet Mike Finesilver Lontoossa Pathway Studiossa ja Jan Pieter Exalto Amsterdamissa Exalto Recording Unit -studiossa.

Levykannen suunnittelija ja valokuvaaja on A.G. Haye.

Albumista on voinut tilata kymmentuumaisen ja 12 kappaletta sisältävän keräilijän LP-version osoitteesta Real Free Press Records Dept., Dirk van Hasseltssteeg 25, Amsterdam, the Netherlands.

## Kappaleet

; A-puoli
 
# Honey Hush (J. Turner) Carlin Music
# My Bucket's Got a Hole in It (Williams) 
# Evil Hearted Ada (Roy A. Loney) Kama Rippa Music – Loney Tunes 
# Drinking Wine Spo-Dee-O-Dee Drinking Wine (McGee, Williams, Raye) Leeds Music
# Blue Swinging Mama (Larry Dowd)
# Oakie Boogie (Hank Swatley)
# Tear It Up (J. & D. Burnette – Burlison)

; B-puoli

#Reet Petite (J. Wilson)
# Baby Blue (Gene Vincent – Bobby Jones) Campbell & Conolly & Co. Ltd.
# Rock Around with Ollie Vee (S. Curtis) Carlin Music
# Mostest Girl (Bobbie Lee Trammell) Dandelion Music
# Sexy Ways (Hank Ballard; sov. Shakin' Stevens)
# Rock-a-Billy Earthquake (P.F. Barrett) Dynamite Music
# Frantic (P.F. Barrett) Dynamite Music

LP-levyn etiketissä kappaleiden vaihtoehtoisia nimiä ovat "Drinking Wine Spo Dee O Dee" ja "Rockabilly Earthquake".

## Kokoonpano

* Shakin' Stevens – laulu, kitara
* Lloyd Jones – kitara
* Ian Lawrence – kitara, pedal-steel -kitara
* George G. Chick – bassokitara, pystybasso, taustalaulu
* Ace Skudder – piano
* Rockin' Louie – rummut, taustalaulu

## Lähteet

* Shakin' Stevens and the Sunsets LP *Come On Memphis* (Rock & Country Records R&C 1005, 1980)
Aurinkolaiva

**Aurinkolaiva** on Mika Sundqvistin ensimmäinen studioalbumi, joka levytettiin vuonna 1977. 

Albumin kappale ”Aivan tyhjää oon” julkaistiin singlen ”Sitari ja linnanneito” B-puolena. Albumilla kuultavassa yhtyeessä soittivat Sundqvistin itsensä lisäksi rumpali Seppo Tammilehto, kosketinsoittaja Jouko Laivuori sekä kitaristi Heikki Silvennoinen.

## Kappaleet
Kaikki kappaleet kirjoittanut Mika Sundqvist, ellei toisin mainita.

**A-puoli**

# Aurinkolaiva – 03:48
# Enkeleitä – 03:04 (säv. Sundqvist – Seppo Tammilehto – Heikki Silvennoinen, san. Tammilehto)
# Aivan tyhjää oon – 03:54 (san. Tammilehto)
# Mellona blues – 02:40
# Testamentti sinulle – 05:25 (säv. Jack Bruce, suom. san. Tammilehto)

**B-puoli**

#  Saat keinuttaa mua – 03:47
# E = mc2 – 04:01
# Tyyne, kirkkokuoro ja mä – 03:51
# Miss Moonshine – 03:44
# Rakastetulle – 03:31

## Muusikot

* Mika Sundqvist – laulu, basso
* Heikki Silvennoinen – kitara
* Jouko Laivuori – koskettimet, klarinetti
* Seppo Tammilehto – rummut, perkussiot

**Vieraileva artisti**

* Ami Aspelund – laulu kappaleessa ”Aivan tyhjää oon”
2,3-dihydroksibentsoehappo

**2,3-Dihydroksibentsoehappo** (C7H6O4) on bentsoehapon johdannainen.

## Ominaisuudet ja synteesi
2,3-Dihydroksibentsoehappo ei liukene kovin hyvin veteen ja kiteytyy liuoksistaan muodostaen dihydraatin. Kuumennettaessa yhdiste sulaa 204&ndash;206&nbsp;°C:n lämpötilassa ja edelleen kuumennettaessa hajoaa katekoliksi ja hiilidioksidiksi. Kemiallisesti 2,3-dihydroksibentsoehappoa voidaan valmistaa kuumentamalla katekolia ammoniumkarbonaattiliuoksen kanssa tai käsittelemällä o-vanilliinihappoa vetybromidin ja etikkahapon seoksella.

Kasvit ja bakteerit valmistavat 2,3-dihydroksibentsoehappoa korismiinihaposta. Korismiinihappo isomeroidaan ensin isokorismiinihapoksi, joka entsymaattisen hydrolyysin ja dehydrogenoinnin seurauksena muodostaa 2,3-dihydroksibentsoehappoa. 2,3-Dihydroksibentsoehappo sitoutuu voimakkaasti rautaan ja sen rakenne on osana monia sideroforeiksi kutsuttuja yhdisteitä, tällainen on muun muassa enterobaktiini, jota bakteerit syntetisoivat seriinistä ja 2,3-dihydroksibentsoehaposta.

## Lähteet

## Aiheesta muualla
*DrugBank: 2,3-Dihydroxy-Benzoic Acid 
*Human Metabolome Database: 2-Pyrocatechuic acid 
*Kyoto Encyclopedia of Genes and Genomes (KEGG): 2,3-Dihydroxybenzoic acid 
*ChemBlink: 2,3-Dihydroxybenzoic acid
Norvajärvi

**Norvajärvi** on järvi Rovaniemellä samannimisen kylän alueella. Järven eteläpuolelle on kaupungista noin 10 kilometriä matkaa, kun taas pohjoispäähän matka on noin 20 kilometriä.  Kylän eri osia kutsutaan ’Itäpuoleksi’ ja ’Länsipuoleksi’. Molemmilla puolilla järveä on vakinaista asustusta.

Järven erottaa pienestä Norvalammesta Norvatie.

Norvajärven seudun virkistysmahdollisuuksia ovat muun muassa metsästys, kalastus, hiihtäminen, retkeily, veneily, kelkkailu, lintubongailu, uinti, pyöräily sekä marjojen ja sienten keräily. Uimarannalla on rantalentopallo- ja petanquekenttä sekä kota.
 
## Lähteet

## Aiheesta muualla
* Norvajärven kylän epäviralliset sivut 
* Norvajärven kylän esittely Rovaniemen kotisivuilla
*"Menkää ko­tiin­ne Lapin tu­hoo­jat" – Syk­syl­lä 1963 lähes 2&nbsp;500 sak­sa­lais­ta so­ta­vai­na­jaa sai vii­mei­sen le­po­si­jan Nor­va­jär­vel­tä. Lapin Kansa 7.6.2013
Arkkitehtuurin historia

**Arkkitehtuurin historia** käsittelee eri aikakausien arkkitehtuuria, rakentamisen kulttuurin traditioita, perinnerakentamista ja arkkitehdin ammatin perintöä. Oppiaineena arkkitehtuurin historiaan kuuluu myös rakennussuojelu.

Arkkitehtuurissa on tunnistettavissa eri aikakausien, kulttuureiden ja rakentamisfilosofioiden mukaisia rakentamistapoja:
* Esihistoriallinen arkkitehtuuri
* Muinaisen Egyptin arkkitehtuuri (3000 eaa.−0)
* Antiikin Kreikan arkkitehtuuri (kukoisti 480−330 eaa.). Antiikin Kreikan arkkitehtuuri antoi pohjan myöhemmälle eurooppalaiselle arkkitehtuurille.
* Antiikin Rooman arkkitehtuuri (ajanlaskun alun vuosisadat molemmin puolin)
* Kiinalaiseen arkkitehtuuriin vaikutti merkittävästi Ming- ja Qing-dynastioiden aikainen rakennustyyli.
* Bysantin arkkitehtuuri (330–1450)
* Karolinginen arkkitehtuuri (790−900)
* Ottolainen arkkitehtuuri (962–1002)
* Romaaninen tyyli (1000–1250)
* Goottilainen arkkitehtuuri (1150–1525)
* Renessanssin arkkitehtuuri (1400–1600)
* Manierismi (1520–1600)
* Barokin arkkitehtuuri (1580–1800)
* Rokokoo (1715–1774)
* Uusklassinen arkkitehtuuri (1750–1850)
**Kustavilaisuus (1760–1816)
**Empiretyyli (1804–1835)
* Uusgotiikka (1800–1920)
* Jugend (1880–1915)
* Kansallisromantiikka (1800–1910)
* 1920-luvun klassisismi (1920–1930)
* Modernismi (1900–1990)
** Ekspressionismi
** Konstruktivismi
** Orgaaninen arkkitehtuuri
** Bauhaus
** Brutalismi
** Funktionalismi
** High-tech-arkkitehtuuri
** Strukturalismi
* Postmoderni arkkitehtuuri (1960–1990)
* Dekonstruktivismi (1980–)
* Nykyarkkitehtuuri (1990–)

## Lähteet
Yhdystie 2143

**Yhdystie 2143** on kahden kilometrin pituinen tie joka kulkee Kokemäkeen kuuluvan Peipohjan kaupunginosan läpi.

## Lähteet
Yhdystie 2142

**Yhdystie 2142** on 2 kilometrin pituinen tie joka kulkee koko matkalta Köyliön alueella. Tie kulkee valtatie 12:n ja yhdystie 2131:n risteyksestä Järvenpään asutusalueen läpi yhdystie 2140:n risteykseen.
Riippuansassilta

**Riippuansassilta** on siltatyyppi, jossa sillan kantavan rakenteen muodostavat palkit, jotka on jäykistetty palkin yläpuolisilla vinotuilla ja riipputangoilla.

## Katso myös
*Tukiansassilta

## Lähteet
Gregorio Garavito Jiménez

**Gregorio Garavito Jiménez** (9. maaliskuuta 1919 Junín – 16. helmikuuta 2016) oli kolumbialainen roomalaiskatolinen piispa. Hänet vihittiin Marian seuran lähetyssaarnaajien papiksi 24. heinäkuuta 1942. Hän sai 4. joulukuuta 1961 nimityksen Villavicencion hiippakunnan vihkipiispaksi ja Cyparissian titulaaripiispaksi. Hänet konsekroi Giuseppe Paupini 11. helmikuuta 1962.

Garavito Jiménez osallistui Vatikaanin toiseen kirkolliskokoukseen. Hänet nimitettiin 26. huhtikuuta 1969 Villavicencion piispaksi, jona hän toimi, kunnes jäi eläkkeelle 3. toukokuuta 1994.

## Lähteet
Placidus Nkalanga

**Placidus Gervasius Nkalanga** (19. kesäkuuta 1919 Ruti – 18. joulukuuta 2015) oli tansanialainen roomalaiskatolinen piispa. Hän kuului benediktiineihin. Hänet vihittiin papiksi 15. heinäkuuta 1950 ja nimitettiin Bukoban hiippakunnan vihkipiispaksi sekä Balburan titulaaripiispaksi 18. huhtikuuta 1961. Piispaksi vihkiminen seurasi 21. toukokuuta. Pääkonsekraattorina toimi paavi Johannes XXIII, jota avustivat Fulton John Sheen ja Edoardo Mason.

Nkalanga osallistui Vatikaanin toiseen kirkolliskokoukseen. Hänet nimitettiin 6. maaliskuuta 1969 Bukoban piispaksi, jona hän toimi, kunnes erosi 26. marraskuuta 1973.

## Lähteet
Farfán

**Farfán** on muun muassa seuraavien henkilöiden sukunimi:

* Gabriel Farfan (s. 1988), yhdysvaltalainen jalkapalloilija
* Jefferson Farfán (s. 1984), perulainen jalkapalloilija
* Michael Farfan (s. 1988), yhdysvaltalainen jalkapalloilija.
Lewis Holtby

**Lewis Holtby** (s. 18. syyskuuta 1990 Erkelenz) on saksalainen jalkapalloilija, pelipaikaltaan keskikenttäpelaaja. Hän edustaa Englannin mestaruussarjassa pelaavaa Blackburn Roversia. Holtby on edustanut urallaan aiemmin Tottenham Hotspuria ja Schalke 04:ää. Edustaessaan Tottenhamia hän pelasi myös lainalla Fulhamissa sekä entisessä seurassaan Hamburger SV:ssä.

## Lähteet
Lisa Ray

**Lisa Ray** (s. 4. huhtikuuta 1972) on kanadalainen näyttelijä ja entinen malli, joka on esiintynyt länsimaisten valkokangasroolien lisäksi myös monissa intialaisissa elokuvissa.

Ray syntyi Torontossa intialaiselle bengalilaiselle isälle ja puolalaiselle äidille. Hän kasvoi Etobicoken lähiössä, ja aloitti mallin työt 16-vuotiaana.

Ray esiintyi ensimmäisessä elokuvassaan vuonna 1994. Joissakin elokuvissa hänen äänensä on dubattu toisen näyttelijän äänellä, koska hän ei osannut puhua hindiä. Elokuvassa *[[Water (vuoden 2005 elokuva)|Water]]* (2005) hän puhui alun perin omat repliikkinsä, mutta hänen äänensä dubattiin lopullisessa versiossa. Hän toimi juontajana Kanadan *[[Top Chef]]in* toisella tuotantokaudella vuonna 2012.

## Yksityiselämä
Raylla todettiin myelooma kesäkuussa 2009. Hän kertoi olevansa terve huhtikuussa 2010. Hän ilmoitti kihlauksestaan Jason Dehnin kanssa helmikuussa 2012. He menivät naimisiin 20. lokakuuta 2012. Heidän kaksostyttönsä syntyivät sijaissynnyttäjän avulla kesäkuussa 2018.

## Lähteet

## Aiheesta muualla

* Lisa Rayn virallinen sivusto
Grenadan jalkapallomaajoukkue

**Grenadan jalkapallomaajoukkue** edustaa Grenadaa miesten jalkapallon arvokilpailuissa. Sitä hallinnoi Grenadan jalkapalloliitto. Grenada ei ole koskaan selviytynyt MM-kisoihin, mutta Caribbean Cupissa se on sijoittunut kaksi kertaa toiseksi, vuosina 1989 ja 2008.

## Menestys arvokisoissa
### Maailmanmestaruuskilpailut
* 1930–1978: *Ei osallistunut*
* 1982: *Ei selviytynyt karsinnoista*
* 1986: *Vetäytyi*
* 1990–1994: *Ei osallistunut*
* 1998–2010: *Ei selviytynyt karsinnoista*

### CONCACAFin mestaruusturnaus
* 1963–1977: *Ei osallistunut*
* 1981: *Ei selviytynyt karsinnoista*
* 1985: *Vetäytyi*
* 1989: *Ei osallistunut*

### CONCACAF Gold Cup
* 1991: *Ei osallistunut*
* 1993–2007: *Ei selviytynyt karsinnoista*
* 2009: Ensimmäinen kierros
* 2011: Ensimmäinen kierros

## Valmentajat

*  Rudi Gutendorf (1976)
*  Carlos Cavagnaro (1986–1987)
*  Alberto da Luz (2000)
*  Franklyn Simpson (2002)
*  Alister Debolett (2004)

*  Anthony Modeste (2007–2008)
*  Norris Wilson (2008–2009)
*  Tommy Taylor (2009–2010)
*  Franklyn Simpson (2010–2011)
*  Mike Adams (2011–)

## Lähteet

## Aiheesta muualla
* Grenadan jalkapalloliiton virallinen sivusto
Ennen yötä

**Ennen yötä** (eng. *Before Night Falls*) on vuonna 2000 ensi-iltansa saanut draamaelokuva, joka perustuu Reinaldo Arenasin romaaniin. Elokuvan näyttelijöitä ovat muun muassa Javier Bardem, Johnny Depp, Olivier Martinez, Andrea Di Stefano, Santiago Magill ja John Ortiz. Elokuvan on ohjannut Julian Schnabel. Elokuva voitti seitsemän palkintoa, joista kaksi Venetsian elokuvajuhlilla, kolme National Board of Review'ltä, yhden Political Film Societylta ja yhden Independent Spirit -palkinnon. *[[The New York Times]]in* kriitikot valitsivat sen vuonna 2004 yhdeksi kaikkien aikojen tuhannesta parhaasta elokuvasta maailmassa.

## Näyttelijät

## Lähteet

## Aiheesta muualla
* 
* 
*
ORP Sęp (2002)

**ORP Sęp** on Puolan laivaston Kobben-luokan sukellusvene. Alus on entinen Norjan laivaston *KNM Skolpen*, jonka Norjan hallitus luovutti 2002 Puolalle. Se on modernisoitu Gdanskissa.

## Valmistus

Norja tilasi aluksen Nordseewerkeltä Emdenistä, missä köli laskettiin 1963. Se laskettiin vesille 24. maaliskuuta 1966 nimellä *KNM Skolpen* ja valmistui vielä samana vuonna 17. elokuuta.

## Palvelus
Alus oli 2013 Puolan merivoimien palveluksessa, mutta sen modernisointi viivästyi rahoitusvaikeuksien vuoksi.

## Lähteet
*

### Viitteet
Paul Reeves

**Paul Alfred Reeves** (6. joulukuuta 1932 – 14. elokuuta 2011) oli uusiseelantilainen anglikaaninen piispa. Hän toimi Aotearoan, Uuden-Seelannin ja Polynesian arkkipiispana ja priimaksena vuosina 1980–1985. Vuosina 1985–1990 Reeves oli maansa 15. kenraalikuvernööri. Lisäksi hän toimi Aucklandin teknillisen yliopiston kanslerina vuosina 2000–2011.

Reeves oli ensimmäinen maoritaustainen kenraalikuvernööri.

Reeves vihittiin papiksi 1960. Hän palveli kirkkoa Britanniassa ja Uudessa-Seelannissa. Hänet nimitettiin Waiapun piispaksi vuonna 1971, ja vuonna 1979 hän siirtyi Aucklandin piispaksi, jona hän toimi vuoteen 1985.

Reeves kritisoi vuosina 1984–1990 toimineen työväenpuolueen hallituksen liberaaleja taloudellisia uudistuksia (*[[Rogernomics]]*).

Valtiovierailulla Vanuatulla vuonna 1988 Reeves kutsuttiin tappamaan seremoniassa sika; asia herätti kiistan, sillä Reeves toimi Auckland New Zealand Society for the Prevention of Cruelty to Animals -eläinsuojelujärjestön johtajana. Hän erosti järjestön johtajan paikalta kohun takia. 

Vuonna 2004 Reeves esitti tasavaltaa puolustavan kannan. Hän kuoli syöpään 78-vuotiaana elokuussa 2011. Hänellä oli useita kunniatohtorin arvoja.

## Lähteet
Józef Unrug

**Józef Michał Hubert Unrug** (; 6. lokakuuta 1884 Brandenburg an der Havel – 28. helmikuuta 1973) oli saksalaissyntyinen puolalainen vara-amiraali, joka oli rakentamassa Puolan merivoimia ensimmäisen maailmansodan jälkeen. Toisen maailmansodan alkuvaiheissa hän palveli Puolan laivaston komentajana.

Unrug syntyi Preussin armeijassa palvelleen saksalaistuneen Thaddäus Gustav von Unruhin perheeseen. Puolan itsenäistyttyä Józef Unrug muutti Puolaan, astui vapaaehtoisena Puolan armeijan palvelukseen ja sai pian siirroon tuoreeseen laivastoon. Puutteellisesta kielitaidosta huolimatta hänestä tuli 1925 Puolan merivoimien komentaja.
Karppilan seisake

**Karppilan seisake** oli liikennepaikka rataosuudella Kontiomäki–Ämmänsaari. Etäisyyttä Helsingin rautatieasemalta oli Pieksämäen kautta noin 690 kilometriä. Karppila avattiin aluksi seisakevaihteena 1. tammikuuta 1941. Vuonna 1958 Oravivaaran seisakkeelta siirrettiin laiturirakennus ja liikennepaikka sai miehityksen. Tämä vaihe ei kuitenkaan kestänyt kauaa ja miehitys poistui jo 1962. Tavaraliikenne lakkautettiin vuonna 1974 ja henkilöliikenne 1. kesäkuuta 1975. Lopullisesti liikennepaikka lakkautettiin 30. toukokuuta 1976. Seisakkeen seutu on lähes asumatonta. Laiturirakennus ja sivuraiteet on purettu.

## Lähteet
Oravivaaran seisake

**Oravivaaran seisake** oli liikennepaikka rataosuudella Kontiomäki–Ämmänsaari. Se sijaitsi muutaman kilometrin päässä Hyrynsalmen kuntakeskuksesta. Etäisyyttä Helsingin rautatieasemalle Pieksämäen ja Kontiomäen kautta oli noin 700 kilometriä. Laiturirakennus oli rakennettu vuonna 1935 Thure Hellströmin piirustusten mukaisesti ja tehtiin peilikuvana. Rakennus siirrettiin vuonna 1958 läheiselle Karppilan seisakkeelle.
Tavaraliikenne lakkautettiin 1. lokakuuta 1946. Samalla myös miehitys loppui. Henkilöliikenne lakkautettiin 23. toukokuuta 1982 ja liikennepaikka lakkautettiin kokonaan 29. toukokuuta 1983.

## Lähteet
Villa Gahmberga

**Villa Gahmberga** eli **Klostret** ("luostari") on kulttuurihistoriallisesti arvokas suojeltu kaksikerroksinen jugendpuuhuvila Kauniaisten kaupungissa. Talo on rakennettu vuonna 1907. Rakennuksen on suunnitellut arkkitehti Bertel Jung. Rakennuksen omistaa Kauniaisten kaupunki. Rakennus sijaitsee Kavallintie 12–14:ssä. Huvilan rakennutti leskirouva Sofia Gahmberg, jonka mukaan rakennus tunnetaan Villa Gahmbergana. Sofia Gahmberg asui huvilassa kahden tyttärensä kanssa.

Vuonna 1917 Gahmbergin tytär Märtha myi rakennuksen Grankulla samskolalle ja rakennutti viereiselle tontille pienemmän huvilan nimeltä Lill-Gahmberga.

Klostret toimi ennen vuoden 2011 tulipaloa Kauniaisten kaupungin työsuhdeasuntona. Aiemmin vuosina 1919-1943 tiloissa on toiminut ruotsinkielinen sisäoppilaitos Hagelstamska skolan, tyttöjen asuntola ja käytännönlinjan koulu. Rakennus oli puolustusvoimien käytössä sotien aikana, jolloin puolustusvoimat harjoitti Kauniaisissa radiotiedustelua 1941-1944. Klostret toimi päämajana radiotiedustelussa. Maisterintien kulmassa sijaitsee radiotiedustelun muistomerkki. Rauhan palattua talossa asui Grankulla samskolan opettajia 1970-luvulle asti.

Klostret on merkittävä osa Kauniaisten historiaa, ja se kuuluu valtakunnallisesti arvokkaaseen kulttuuriympäristöön, Gallträskin huvila-alueeseen.

Huvilan yläkerta tuhoutui tulipalossa 14. elokuuta 2011 ja alakerta kärsi savu- ja vesivahinkoja. Huvila korjataan käsityömäisin menetelmin, ja siihen tulee neljä asuntoa, mutta tuleva käyttö ei ole vielä tiedossa. Kauniaisten kaupunki on varannut korjaukseen 1,5 miljoonaa euroa.

## Lähteet
Ignatius Gabriel I Tappuni

Mar **Ignatius Gabriel I Tappuni** (, ; 3. marraskuuta 1879 – 29. tammikuuta 1968) oli Syyrian katolisen kirkon piispa ja yksi kardinaaleista. Hänet vihittiin papiksi 3. marraskuuta 1902 ja nimitettiin Mardinin kaldealaiseksi apostoliseksi vikaariksi sekä Danaban titulaaripiispaksi 14. syyskuuta 1912. Hänet nimitettiin Batnae dei Sirin titulaaripiispaksi 19. tammikuuta 1913, ja piispaksi vihkiminen tapahtui samana päivänä.

Tappuni nimitettiin 24. helmikuuta 1921 Alepon arkkipiispaksi, ja vuonna 1929 hän siirtyi Antiokian patriarkaksi. Hän hoit tehtävää kuolemaansa vuoteen 1968 asti.

Tappunista tehtiin kardinaali 16. joulukuuta 1935. Hänet nimitettiin tuolloin Ss. XII Apostolin kardinaalipapiksi, jona hän toimi, kunnes erosi 11. helmikuuta 1965. Tappuni osallistui uudet paavit valinneisiin konklaaveihin 1939, 1958 ja 1963. Hän osallistui myös Vatikaanin toiseen kirkolliskokoukseen.

## Lähteet
SPL-Hong Kong Force

**SPL-Hong Kong Force** (, *Saat po long*) on vuonna 2005 ensi-iltansa saanut hongkongilainen rikostoimintaelokuva. Elokuvan ohjasi Wilson Yip, joka myös käsikirjoitti elokuvan yhdessä Szeto Kam-Yuenin ja Ng Wai Lunin kanssa. Pääosissa näyttelivät Donnie Yen, Sammo Hung ja Simon Yam.

Elokuva sai ensi-iltansa Kanadassa, Toronton kansainvälisessä elokuvajuhlissa syyskuussa 2005. Sittemmin sen ensi-ilta esitettiin 18. marraskuuta 2005 elokuvan valmistusmaassa Hongkongissa.

## Juoni
Komisario Chanin ura poliisina on lähenemässä eläkettä kohti. Hän pitää huolta erään todistajan tyttärestä, joka kuoli vaimoineen rikospomon Pon aiheuttamassa auto-onnettomuudessa. Siitä lähtien Chan on pyrkinyt pidättämään rikospomon hinnalla millä hyvänsä, mutta tuloksetta. Etsivä Ma lähetetään korvaamaan komisario Chanin, joka auto-onnettomuuden seurauksena on todettu aivokasvain.

## Rooleissa

## Palkinnot
### Voitetut
*Hong Kong Film Award
**2006 Paras toimintakoreografi: Donnie Yen

*Hong Kong Film Critics Society Awards
**2006 Film of Merit

*Neuchâtelin kansainvälinen fantasiaelokuvajuhla
**2006 Paras aasialainen elokuva: Wilson Yip

### Ehdokkuudet
*Hong Kong Film Award
**2006 Paras sivuosa: Liu Kai-chi

## Aiheesta muualla
* Leffatykin arvostelu
Lövön lossi

**Lövön lossi** oli Kemiönsaaren kunnassa Söljeholmenin ja Lövön saarten välillä liikennöinyt lossi, joka oli osa yhdystietä 1830. Lossireitin pituus oli 395 metriä. Liikennöinnistä vastasi viimeisinä vuosina Finferries eli Suomen lauttaliikenne Oy. Lossi lopetti liikennöinnin toukokuussa 2011, jolloin Lövön silta avattiin liikenteelle. Tämän jälkeen lossi siirrettiin Turkuun peruskorjaukseen ja elokuussa se aloitti liikennöinnin Porvoossa Pellingin lossina.

Noin 400–500 vakinaista asukasta asui Lövön lossiyhteyden takana. Lövön saaren asukkaiden lisäksi lossia käyttivät muun muassa Kasnäsin, Vänön, Rosalan ja Högsåran asukkaat. Vakinaisten asukkaiden lisäksi lossiyhteyden takana oli yli 1&nbsp;000 vapaa-ajan asuntoa. Vuonna 2002 lossia käytti keskimäärin 400 ajoneuvoa vuorokaudessa ja kesällä 500 ajoneuvoa vuorokaudessa.

Vuonna 2001 Tiehallinto teki Lövön lossipaikan kehittämisen yleissuunnitelman. Tiesuunnitelman laatiminen aloitettiin vuonna 2006 ja sillan rakennustyöt lokakuussa 2009. Silta rakennettiin lossin kohdalle, joten eteläpuolisen rannan kalturia jouduttiin rakennustöiden takia siirtämään 40 metriä sivuun sen alkuperäiseltä paikalta. Uusi silta avattiin liikenteelle 27. toukokuuta 2011 ja samalla Lövön lossi lopetti liikennöinnin.

## Tekniset tiedot
*Rakentajatelakka: Uudenkaupungin työvene Oy
*Suurin pituus: 38,1 m
*Rakennusvuosi: 1995
*Suurin leveys: 9,6 m
*Kannen sivukorkeus: 2,4 m
*Henkilöautojen lukumäärä: n. 21
*Kannen ajoradan hyödyllinen pituus: 35,8 m
*Kannen ajoradan hyödyllinen leveys 7,8 m
*Hyötykuorma 70 t
*Syväys 2,6 m
*Kuivapaino 240 t
*Alikulkukorkeus 6,8 m

## Lähteet
Bermudan lippu

**Bermudan lippu** on 4. lokakuuta 1910 käyttöön otettu Britannian merentakaisen alueen, Bermudan, tunnus. Lipussa on kuvattu Yhdistyneen kuningaskunnan lippu vasemmassa yläkulmassa sekä Bermudan vaakuna alaoikealla punaisella taustalla. Lippu poikkeaa useista Britannian merentakaisten alueiden lipuista, sillä se käyttää Red Ensign -tyyliä yleisemmän Blue Ensign -tyylin sijasta. Ainoastaan Kanada on käyttänyt Red Ensign -tyyliä lipussaan ollessaan Britannian vallan alla.

Britannian merentakaisilla alueilla punataustainen lippu on yleensä laivastolippu. Kaikki alueet käyttivät laivastolippuna alun perin pelkkää Red Ensign -lippua ilman vaakunoita. Kanada sai vuonna 1892 luvan lisätä laivastolippuunsa maan vaakunan, ja pian tämän jälkeen myös bermudalaiset alkoivat käyttää epävirallisia vaakunalla varustettuja lippuja. Punaista, vaakunallista lippua alettiin lopulta käyttää myös maalla epävirallisena kansallislippuna. Britannia antoi sille virallisen hyväksyntänsä vasta lokakuussa 1967.

## Aiemmat liput
Bermudasta tuli Britannian siirtomaa vuonna 1707. Se käytti aluksi Ison-Britannian (ja vuodesta 1801 Yhdistyneen kuningaskunnan) lippua. Ensimmäisen oman lippunsa Bermuda sai vuonna 1875. Siinä oli sinisellä pohjalla tangon puoleisessa yläkulmassa Yhdistyneen kuningaskunnan lippu ja liehuvalla puolella Bermudan tunnus, jossa oli kuvattuna kolme laivaa telakalla. Nykyinen lippu otettiin käyttöön vuonna 1910 Bermudan saatua oman vaakunansa.


File:Flag of Great Britain (1707–1800).svg|Ison-Britannian lippu (käytössä Bermudalla 1707–1801)
File:Flag of the United Kingdom.svg|Yhdistyneen kuningaskunnan lippu (1801–1875)
File:Flag of Bermuda (1875–1910).svg|Bermudan lippu (1875–1910)


## Muut liput
Bermudan lipusta on olemassa myös sinipohjainen versio. Se on hallituslippu, jota käytetään Bermudan hallituksen aluksilla. Lisäksi Bermudan kuvernöörillä on oma lippunsa, Yhdistyneen kuningaskunnan lippu, jonka keskelle on sijoitettu seppeleen reunustamaan valkoiseen ympyrään Bermudan vaakuna.


File:Government Ensign of Bermuda.svg|Bermudan hallituslippu
File:Flag of the Governor of Bermuda.svg|Bermudan kuvernöörin lippu


## Katso myös
* Luettelo Britannian lipuista

## Lähteet

## Aiheesta muualla
67 Asia

**67 Asia** on päävyöhykkeen asteroidi. Sen löysi Norman Robert Pogson 17. huhtikuuta 1861.

Asteroidi nimettiin sekä Asian, kreikkalaisen mytologian hahmon, että Aasian mantereen mukaan, sillä 67 Asia oli ensimmäinen Aasiasta käsin löydetty asteroidi.

Asteroidi kiertää Auringon ympäri  (noin ) kiertoradalla, jossa se on lähimmillään  ja etäisimmillään  astronomisen yksikön päässä Auringosta. Asteroidin läpimitta on noin  ja sen pyörähdysaika akselin ympäri on . Asteroidin spektrityyppi on S-luokkaa.

## Lähteet
*NASA:n JPL 

### Viitteet
68 Leto

**68 Leto** on suuri päävyöhykkeen asteroidi. Asteroidi kiertää Auringon ympäri  (noin ) kiertoradalla, jolla se on lähimmillään  astronomisen yksikön päässä ja etäisimmillään  astronomisen yksikön päässä Auringosta. Asteroidin läpimitta on  ja pyörähdysaika akselin ympäri on .
Asteroidin löysi Robert Luther 29. huhtikuuta 1861. 

Asteroidin nimettiin Leton, kreikkalaisen mytologian hahmon, mukaan.

## Lähteet
*NASA:n JPL 

### Viitteet
Tomi Lämsä

**Tomi Lämsä** (s. 16. syyskuuta 1979 Lahti) on suomalainen jääkiekkovalmentaja, joka toimii tällä hetkellä SM-liigajoukkue Rauman Lukon päävalmentajana. Lämsällä on pelaajataustaa I- ja II-divisioonasta.

## Pelaajaura
Hyökkääjänä pelanneen Lämsän kasvattajaseura oli Kiekkoreipas. Hän pelasi ensimmäiset miesten pelinsä kaudella 1996–1997 I-divisioonassa, Pelicansin joukkueessa, jossa Lämsä teki 14 runkosarja- ja yhdessä playoff-ottelussa yhden syöttöpisteen. Hän pelasi lahtelaisseurojen A-nuorissa kevääseen 2000 saakka. Lämsä pelasi välissä myös kauden 1998–1999 Hämeenlinnan Pallokerhon A-nuorissa.

A-juniorivuosien jälkeen Lämsä pelasi vielä vuodet 2000–2002 Suomi-sarjaa Heinolan Kiekossa, jonka jälkeen hän lopetti pelaajauransa. Lämsä oli viimeisellä kaudellaan 2001–2002 joukkueen paras maalintekijä 17 osumallaan.

## Valmennusura
Lämsä valmensi vuodet 2006–2010 Kiekkoreippaan B-nuoria. Kaudeksi 2010–2011 hänet nimettiin Pelicansin A-nuorten päävalmentajaksi Petteri Hirvosen tilalle. 

26. marraskuuta 2010 Jokerit erotti Hannu Jortikan ja Sami Rannan. He palkkasivat Jortikan tilalle Erkka Westerlundin, joka pyysi Lämsän apuvalmentajakseen Rannan tilalle. Westerlundilla ja Lämsällä oli yhteistä historiaa mm. Vierumäeltä. Joulukuussa 2010 Jokereista erotettu Ranta korvasi Lämsän Pelicansin A-nuorten päävalmentajana.

Joulukuussa 2011 Jokerit vahvisti Lämsän uudeksi päävalmentajakseen kaudelle 2012–2013. Joukkueen valmennustiimissä jatkaa myös Hannu Virta ja toiseksi apuvalmentajaksi saapuu Jokereiden A-nuorten päävalmentaja Tomek Valtonen. Kaudella 2012-13 Jokerit voitti SM-liigan runkosarjan, mutta putosi Rauman Lukolle ensimmäisellä kierroksella voitoin 4-2. Kesken kauden 2013-14 Lämsä vapautettiin Jokereiden palveluksesta ja päävalmentajaksi nimettiin Tomek Valtonen.

Kaudeksi 2017-18 Lämsä siirtyi apuvalmentajaksi Erkka Westerlundin valmennustiimiin KHL-seura Salavat Julajev Ufaan. Kaudeksi 2020-21 Lämsä nimitettiin joukkueen päävalmentajaksi.

## Muuta
Koulutukseltaan Lämsä on luokanopettaja. Hän on lukenut myös liikunta-alaa ja suorittanut Jääkiekkoliiton valmentajatutkinnot ammattivalmentajatutkintoa myöten.

## Pelaajatilastot

## Lähteet
*
*

### Viitteet
Rouenin katedraali

**Rouenin katedraalin** () on goottilainen katedraali Rouenin kaupungissa Ranskassa. Rouenin katedraalia alettiin rakentaa vuonna 1202. Rouenin katedraali valmistui vasta noin 600 vuoden kuluttua vuonna 1880. Rouenin katedraali oli vuosina 1876–1880 maailman korkein rakennus, kunnes vuonna 1880 valmistui Kölnin tuomiokirkko Saksaan. Rouenin katedraali on 151 metriä korkea.

Englannin kuninkaan Rikhard Leijonamielen sydän on haudattu katedraalin kryptaan.

Katedraali on innoittanut monia taiteilijoita, joista tunnetuin oli Claude Monet. Hänen vuosina 1892-1893 tekemänsä *Cathédrales de Rouen-sarja* tunnetaan kaikkialla maailmassa.

## Aiheesta muualla

## Lähteet
Haapaniemenkatu

**Haapaniemenkatu** tarkoittaa ainakin seuraavia

* Haapaniemenkatu, katu Helsingin Sörnäisissä
* Haapaniemenkatu, katu Kuopiossa
Nyrkkeily kesäolympialaisissa 2012

**[[Nyrkkeily]]ssä** kilpailtiin **[[Kesäolympialaiset 2012|Lontoon 2012 kesäolympialaisissa]]** 28. heinäkuuta – 12. elokuuta. Tapahtumia oli 13, joista miehille oli kymmenen ja naisille kolme. Kilpailijoita oli 286, joista miehiä 250 ja naisia 36. Nyrkkeilyottelut käytiin Exhibition Centre Londonissa.

## Tapahtumat
Miehet kilpailivat kymmenessä eri sarjassa:

*Kevyt kärpässarja (&minus;49 kg)
*Kärpässarja (49–52 kg)
*Kääpiösarja (52–56 kg)
*Kevytsarja (56–60 kg)
*Kevyt välisarja (60–64 kg)
*Välisarja (64–69 kg)
*Keskisarja (69–75 kg)
*Raskas keskisarja (75–81 kg)
*Raskassarja (81–91 kg)
*Superraskassarja (+91 kg)

Lisäksi naiset pääsivät kilpailemaan ensimmäistä kertaa olympialaisten historiassa nyrkkeilyssä. He kilpailivat kolmessa eri sarjassa:
*Kärpässarja (&minus;51 kg)
*Kevytsarja (51–60 kg)
*Keskisarja (60–75 kg)

## Karsinta
Jokainen maa sai lähettää korkeintaan yhden kilpailijan tapahtumaa kohden. Yhdeksän paikkaa varattiin isäntämaalle Yhdistyneelle kuningaskunnalle, joista sai valita kuusi (viisi miehille ja yksi naisille). Isäntämaa menetti yhden paikan jokaista Yhdistyneestä kuningaskunnasta kotoisin olevaa kilpailijaa kohden, joka lunasti paikan AIBAn maailmanmestaruuskilpailuista. Kolmiosaiselle komissiolle varattiin kahdeksan miesten paikkaa ja 11 naisten paikkaa. Loput paikoista menivät karsintaan.

Jokaiselle mantereelle oli varattu tietyn verran kilpailupaikkoja:
*Aasia: 56 paikkaa miehille ja 8 paikkaa naisille.
*Afrikka: 52 paikkaa miehille ja 5 paikkaa naisille.
*Amerikka: 54 paikkaa miehille ja 8 paikkaa naisille.
*Eurooppa: 78 paikkaa miehille ja 12 paikkaa naisille.
*Oseania: 10 paikkaa miehille ja 3 paikkaa naisille.

### Karsintojen aikataulut

### Kisapaikan lunastaneet kilpailijat
Viisi kilpailijaa lunasti oman kisapaikkansa miesten World Series of Boxing Championshipsissa:
* Kanat Abutalipov (kääpiösarja 52–56 kg)
* Wang Zhimin (kevytsarja 56–60 kg)
* Sergi Derevianšenko (keskisarja 69–75 kg)
* Abdelhafid Benchabla (raskas keskisarja 75–81 kg)
* Clemente Russo (raskassarja 81–91 kg)

## Aikataulu

Ajat ovat paikallista aikaa.

## Lähteet

*Search events 

### Viitteet

## Aiheesta muualla
*Nyrkkeily Lontoon 2012 olympialaisten sivuilla
Hong Kong Jockey Club

**Hong Kong Jockey Club** (HKJC, ) on hongkongilainen voittoa tavoittelematon urheilujärjestö. Se perustettiin vuonna 1884 edistämään hevosurheilua. Vuonna 1960 sille myönnettiin Royal Charter ja sen nimeksi vaihdettiin **The Royal Hong Kong Jockey Club** (英皇御准香港賽馬會). Nimi palautettiin alkuperäiseen muotoon sen jälkeen, kun Hongkong palautui Kiinan hallintaan vuonna 1997.

Jockey Club tarjoaa erityisesti hevosurheiluviihdettä ja vedonlyöntipalveluita. Sillä on Hongkongissa monopoli hevosurheilun vedonlyönnissä, lotossa ja jalkapallovedonlyönnissä. HKJC tarjoaa jäsenilleen myös muun muassa ravintolapalveluita. Se on Hongkongin suurin veronmaksaja ja yksi suurimmista työllistäjistä. Tilikaudella 2023–2024 se maksoi Hongkongin hallinnolle noin 30 miljardia Hongkongin dollaria veroina ja muina maksuina ja lahjoitti lisäksi hyväntekeväisyyteen noin 10 miljardia dollaria.

Jockey Club omistaa kaksi laukkarataa Happy Valleyssä ja Sha Tinissä.

## Lähteet
Persialaiset

**Persialaiset** ovat iranilainen kansa, joka puhuu nykyaikaista persian kieltä. Persialaisten alkuperä on muinaisissa iranilaisissa kansoissa, jotka puhuivat indoeurooppalaisiin kieliin kuuluvia iranilaisia kieliä, joihin myös nykyaikainen persian kieli kuuluu. Merkittävimmät persialaismäärät ovat Iranissa, Afganistanissa, Tadžikistanissa ja Uzbekistanissa. Yhteensä persialaisten määräksi on arvioitu 80&nbsp;000&nbsp;000.

## Lähteet
*CIA World Factbook 

### Viitteet

## Aiheesta muualla
Pauli Kuusijärvi

**Pauli Kuusijärvi** (s. 21. maaliskuuta 1986 Espoo) on uransa lopettanut suomalainen jalkapalloilija. Hän oli pelipaikaltaan keskuspuolustaja.

Kuusijärven pelasi juniorina FC Hongassa, josta hän siirtyi FC Espooseen. Hän edusti FC Espoota 2007–2010 ja toimi myös seuran kapteenina. Kuusijärvi palasi kasvattajaseuraansa helmikuussa 2011. Ensimmäisellä liigakaudellaan hän on pelannut neljä ottelua. Hongassa vietetyn vuoden jälkeen Kuusijärvi pelaamaan Valkeakosken Hakaan. Hän pelasi Hakassa 22 ottelua.

Vuonna 2013 Kuusijärvi siirtyi FC Gnistaniin. Seuraavaksi kaudeksi hän siirtyi Ykkösessä pelanneen HIFK:n puolustukseen. Kausi oli menestyksekäs, ja HIFK nousi kaudeksi 2015 Veikkausliigaan. Kuusijärvi pelasi HIFKn Veikkausliigajoukkueessa seuraavat kolme kautta. Kaudesta 2017 tuli HIFKlle putoaminen Veikkausliigasta. Lisäksi Kuusijärvi loukkaantui itse heinäkuussa 2017. Kuusijärvi pelasi vielä HIFK:n kauden 2018 Ykkösessä. Vaikka Kuusijärvi oli mukana Veikkausliigaan nousseessa kokoonpanossa, hän ei saanut enää sopimusta HIFK:hon. Näin päättyi hänen viiden kauden HIFK-uransa.

Näin Pauli Kuusijärvi siirtyi kaudeksi 2019 Kakkosta pelanneeseen IF Gnistaniin, jossa hän oli nostaamassa seuraa kauden päätteeksi Ykköseen. Kauden päätteeksi hän teki Gnistanin kanssa jatkosopimuksen.

Kaikkiaan Kuusijärvi on pelannut FC Hongassa, FC Hakassa ja HIFK:ssa Veikkausliigaa viisi kautta ja 95 ottelua. 

## Lähteet

## Aiheesta muualla

*
*Pauli Kuusijärvi soccerway-sivustolla
Saunajärvi (Pudasjärvi)

**Saunajärvi** on järvi Pudasjärvellä, Pohjois-Pohjanmaalla  lähellä Yli-Iin rajaa, n. 80&nbsp;km. Oulusta koilliseen. Järven pinta-ala on 78,3 hehtaaria. Saunajärvi kuuluu Iijoen päävesistöön. Aivan Saunajärven vieressä sijaitsee Euroopan vanhin kalliomuodostelma, 3,5 miljardin vuoden ikäinen Siuruankangas. Pudasjärvellä sijaitseva Saunajärvi on yksi Suomen kymmenestä samannimisestä järvestä.

## Lähteet
* [Järviwiki: Saunajärvi](http://www.jarviwiki.fi/wiki/Saunaj%C3%A4rvi_(61.486.1.004))
* Geocaching > Hide and Seek A Geocache > Geocache Details: 3,5 billion years of history
Magnus Alopaeus (diplomaatti)

**Magnus (Maximilian) Alopeus** (11. tammikuuta 1748 Viipuri – 16. toukokuuta 1821 Frankfurt am Main), oli suomalais-venäläinen Venäjää palvellut diplomaatti ja todellinen salaneuvos.

Viipurissa syntynyt Alopeus oli papin poika. Hänen nuorempi veljensä, kreivi David Alopeus, toimi niin ikään diplomaattina. Vuonna 1766 Alopeus lähti opiskelemaan matematiikkaa Göttingenin yliopistoon, ja siellä hankittu Saksan asioiden tuntemus oli hyvänä pohjana hänen myöhemmälle diplomaattiuralleen. Venäjän ulkoasiainministeriön palvelukseen hän pääsi 1770. Alopeus palveli diplomaattiuransa aikana kolmea Venäjän hallitsijaa: Katariina Suurta, Paavali I:tä ja Aleksanteri I:tä. Venäjän Berliinin-lähettiläänä toimiessaan hän pääsi Preussin kuninkaiden Fredrik Vilhelm II:n ja Fredrik Vilhelm III:n suosioon. Hän yritti neuvoa Preussin hallitsijaa muun muassa suhteissa Ranskaan, jonka johtoon vuosisadan vaihteessa noussut Napoleon pyrki saavuttamaan Euroopan herruuden. Sittemmin Alopeus neuvotteli tsaarin asiamiehenä itse Napoleonin kanssa osallistuessaan Ranskan ja Englannin välisiin rauhanneuvotteluihin.

Alopeus toimi Venäjän lähettiläänä sekä Berliinissä (1802–1806) että Lontoossa (1806–1808). Hänen Lontoon-komennuksensa päättyi Tilsitin sopimuksen jälkeen, kun hänet asetettiin luottamuspulan takia disponibiliteettiin ja määrättiin palaamaan Saksaan. Ennen sinne siirtymistään hän kuitenkin vietti vielä koko kevään 1808 Pariisissa ja tapasi sekä Napoleonin että muuta Ranskan ulkopoliittista johtoa. Hän toimi vuosina 1813–1815 Mecklenburgin, Lyypekin ja Hampurin kuvernöörinä.

Vuonna 1818 Alopeus osallistui vielä merkittävään Aachenin kongressiin, jossa Britannia, Itävalta, Preussi ja Venäjä keskustelivat erityisesti Ranskaan liittyvistä asioista. Vuonna 1820 Alopeus jäi eläkkeelle ja asettui asumaan Frankfurtiin. Hän kuoli vuonna 1821, ja hänet haudattiin Frankfurt am Mainin Sachsenhausenin hautausmaalle.

## Perhe

Maximilian Alopeuksen ensimmäinen vaimo oli Friederike Wilhelmine Henriette Antoinette von Quast. Hän oli brandenburgilaista von Quast -aatelissukua. Hänen varhainen esi-isänsä oli Albrect von Quast, joka oli Spandaun linnanherra.  Sophie kuoli 1796.

Maximilianin toinen vaimo 1799 oli Louise Charlotte Auguste von Veltheim. Hän oli kotoisin Braunschweigista ja oli von Veltheim -aatelissukua. Louisen isä oli Brausschweigin herttuan kamariherra.

Maximilian Alopeuksella ja Sophie von Quastilla oli yksi tytär Nathalie von Alopäus. Hän oli naimisissa venäjänbalttilaisen kenraalin Konstantin von Benckendorffin kanssa. Hän oli balttilais-saksalaista Benckendorff-aatelissukua. Konstantin von Benckendorff kuoli kuumetautiin 1828 Venäjän–Turkin sodassa Varnan lähellä.

## Katso myös
Alopaeus (suku)

## Lähteet

## Aiheesta muualla
*Tuomas-Kettunen, Erik: Keisarin omapäinen suomalainen
Strays

**Strays** on yhdysvaltalaisen rockyhtye Jane’s Addictionin kolmas studioalbumi. Se oli yhtyeen ensimmäinen 13 vuoteen, sillä edellinen studioalbumi *[[Ritual de lo Habitual]]* ilmestyi vuonna 1990. Yhtyeen kokoonpano on albumilla ennallaan lukuun ottamatta yhtyeen alkuperäistä basistia Eric Averyä, joka ei soita sillä.

## Tausta
Yhtye hajosi lopetettuaan kiertueen vuonna 1991. Se kuitenkin palasi yhteen vuonna 1997 ja teki pienen kiertueen. Avery ei ollut tuolloinkaan mukana yhtyeessä, vaan hänet korvasi Red Hot Chili Peppers -yhtyeen basisti Flea. Yhtye julkaisi live-albumin nimeltä *[[Kettle Whistle]]*, joka on myynyt kultaa Yhdysvalloissa. Yhtye hajosi uudestaan, mutta alkoi tehdä uutta materiaalia vuonna 2002. Silloin Porno for Pyros -yhtyeen basisti Martyn Le Noble soitti yhtyeessä. Le Noble sai kuitenkin potkut yhtyeestä erään Japanissa pidetyn esityksen jälkeen. Hänen paikan yhtyeessä otti Chris Chaney.

## Levyn teko
Yhtye ehti kirjoittaa muutaman kappaleen Le Noblen kanssa. Kun Chaney liittyi yhtyeeseen, hän kirjoitti ja soitti Le Noblen osuudet uudelleen. Albumin kappaleet olivat tuotannossa pidempään kuin yhtyeen edellisillä albumeilla, mikä oli tuottaja Bob Ezrinin vaikutusta. Julkaistuna albumi ei ollut yhtä raaka ja kulmikas kuin yhtyeen edelliset albumit. Ne albumin kappaleet, jotka vuotivat kuuntelijoille ennen kuin niitä oli ehditty hioa yhdessä tuottajan kanssa, olivat paljon lähempänä yhtyeen luonnollista soundia. Tästä syystä monet yhtyeen fanit kuuntelevat mieluummin vuotaneita kuin lopullisia kappaleita. Tämä saattaa olla myös syynä albumin ensimmäisiin albumeihin verrattuna pienempään myyntimenestykseen. Albumin työnimenä oli ”Hypersonic”.

Albumin julkaiseminen viivästyi monta kertaa. Se oli alun perin tarkoitettu julkaistavaksi keväällä 2003. Syynä viivästykseen oli albumin kuvitus. Lopulta albumi julkaistiin erilaisella kannella kuin yhtye oli haastatteluissa kuvaillut.

## Julkaisu
Albumi on myynyt kultaa Yhdysvalloissa ja Kanadassa, sekä hopeaa Isossa-Britanniassa. Vaikka albumi myi vähemmän kuin yhtyeen edelliset albumit, se sijoittui paremmin albumilistoilla.

Myös albumilta julkaistut singlet menestyivät listoilla hyvin. ”Just Because” nousi listaykköseksi Alternative Songs -listalla. Myös ”True Nature” sijoittui listalla 30 parhaan joukkoon.

## Kappaleet
# ”True Nature” – 3:49 
# ”Strays” – 4:32 
# ”Just Because” – 3:51
# ”Price I Pay” – 5:27
# ”The Riches” – 5:44 
# ”Superhero” – 3:58 
# ”Wrong Girl” – 4:32 
# ”Everybody’s Friend” – 3:18 
# ”Suffer Some” – 4:14 
# ”Hypersonic” – 3:32 
# ”To Match the Sun” – 5:25

## Listasijoitukset
### Albumi

### Singlet

## Arvostelut
* Soundi: 

## Lähteet